[{"text_idx": "#000001", "text": "Uuring to\u0303estas, et hirved said koroona inimestelt"}, {"text_idx": "#000003", "text": "Samuti to\u0303estati asjaolu, et hirved toimisid haiguse puhul reservuaarina, muteerudes viirust enne selle levitamist teistele loomadele vo\u0303i inimestele. Veel selgus, et hirvedel kestab koroonahaigus oluliselt pikemalt kui inimestel \u2013 u\u0308ldjuhul 6\u20139 kuud, kirjutas populaarteadusajakiri Popular Mechanics."}, {"text_idx": "#000004", "text": "Ameerikas Ohios tehtud uuring na\u0308itas, et isegi kui iga valgesabahirv ei pruugi Covid-19-sse haigestuda, siis see ei ta\u0308henda, et populatsioon poleks nakatunud."}, {"text_idx": "#000005", "text": "Teadlased kogusid pandeemia ajal (2021. a nov-2022. a ma\u0308rts) enamikus Ohio piirkondades kokku u\u0308le 1500 vabalt elava valgesabahirve proovi. Proove testides leidsid nad, et u\u0308le 10% leidudest olid nakatunud koroonaviirusesse ja mo\u0303ned neist olid saadud inimestelt."}, {"text_idx": "#000007", "text": "Bowman arvas, et see viirus vo\u0303ib kanduda loomadelt ka tagasi inimestele. \u201eJa\u0308rjest enam tuleb to\u0303endeid selle kohta, et inimesed saavad viiruse ka hirvedelt, mis on va\u0308gagi u\u0308llatav fakt. Seega polegi see to\u0303ena\u0308oliselt u\u0308hesuunaline liikumine,\u201c lisas Bowman."}, {"text_idx": "#000008", "text": "Kui koroonaviirus satub hirve populatsiooni, siis loomad levitavad seda haigust edasi enda liigikaaslaste seas. Teadlaste meeskond uskus esiti, et viiruse olemasolu on ainult nendel hirvedel, kes on la\u0308hedasemas kontaktis inimestega. Uuring aga na\u0308itas, et isegi need hirved, kellel puudus igasugune kontakt inimestega, olid nakatunud koroonaviirusesse. Proovide mahtu arvestades usub meeskond, et ligi veerand Ohio hirve populatsioonist olid juba uuringu ajal viirusesse nakatunud."}, {"text_idx": "#000009", "text": "Teadlaste mure viiruse leviku pa\u0308rast suurendas see, kuidas hirved haigestusid SARS-CoV-2, vo\u0303imaldades neil ja\u0308tkata muteerumist. Kuigi hirvedel oli palju ka viiruse teist tu\u0308vi, oli neil ka rohkelt alfavarianti. \u201eTo\u0303endid nii esimese kui teise viiruse tu\u0308ve kiire arengu kohta hirvedel ta\u0308hendab seda, et nad mitte ainult ei nakatu SARS-Cov-2 ega sa\u0308ilita seda, vaid viiruse tu\u0308ve muutumine on neil ka kiirenenud,\u201c selgitas Bowman."}, {"text_idx": "#000010", "text": "Teadlased ei suutnud leida vastust sellele, kuidas jo\u0303udis viirus inimestelt hirvedeni. Samas ei ole ka inimestel esinenud olulisi hirve pa\u0308ritolu tu\u0308vedega puhanguid. Teadlased peavad aga to\u0303ena\u0308oliseks hirvedelt teistele loomadele viiruse edasikandumist."}, {"text_idx": "#000011", "text": "\u201eJuhul, kui viiruse vaheperemees on loom, peame olema eriti ettevaatlikud. Kui selline viiruse trajektoor ja\u0308tkub aastaid ja meil on viirus, mis kohandub hirvedega, siis kas sellest saab tee teistesse peremeesloomadesse, metsloomadesse vo\u0303i koduloomadesse, seda me hetkel ei tea,\u201c u\u0308tles Bowman."}, {"text_idx": "#000017", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]